

**Nyt trådløst PT100 modul til temperaturmåling**

Phoenix Contacts nye PT100 udvidelsesmodul muliggør overførsel af op til fire PT100 signaler med det trådløse system Radioline. RAD-PT100-4-IFS kan måle temperaturer fra -50 oC til 250 oC. Temperaturmåling kan være en vigtig funktion i process industrien, vand/spildevandsindustrien, metalbearbejdningsindustrien såvel som i sol-, vind- og biogasanlæg.

PT100 sensorerne kan tilsluttes indgangene med 2- eller 3-leder forbindelser. Takket være høj komponentkvalitet er nøjagtigheden ± 0,1 % af måleområdets endelige værdi. Modulerne har galvaniseret kanal-til-kanal isolation af høj kvaltiet og kan nemt udskiftes under drift.

Phoenix Contacts trådløse system, Radioline, er designet til kommunikation med fjerne deltagere i store anlæg. I/O mapping er en unik feature, som muliggør nem distribuering af signaler i systemet uden software. Indgangssignaler modtager I/O-map adresser ved hjælp af drejehjul, og disse adresser kortlægges så til de tilhørende udgangsmoduler. Da identiske signaler kan udlæses flere steder, er det muligt at implementere intelligent distribution og signal multiplikation i applikationen.

PT100 indgangssignalerne kan adresseres til et passende analogt RAD-AO4-IFS udgangsmodul, eller de kan overføres trådløst direkte til controlleren med Modbus protokollen. Alle Radioline stationer kan modulært udvides med op til 32 moduler.

For yderligere information kontakt Product Manager Brian Lumby, blumby@phoenixcontact.dk.